روسیا ساوونما باخانی یاردیمچیسی آلکساندر فومین، ساواشین باشیدان بری اوکراینا ایله ۲۷ دفعه اسیر عسگر و اؤلن عسگرلره عاید جسد دییشیمی ائدیلدیگینی بیلدیردی.
آلکساندر فومین، خاریجی حربی نماینده‌لرله گؤروشمه‌ده روسیا-اوکراینا ساواشی ایله باغلی آچیقلامالار وئردی.
اوکراینا ایله اسیر عسگرلرین و جسدلرین دییشیمینه توخونان فومین، بو مسئله ایله باغلی اوکراینا یؤنتیمی ایله دیالوگون اولوسلارآراسی قیزیل خاچ کمیته‌سینین ایشتیراکی ایله تشکیل ائدیلدیگینی بیلدیردی.
فومین،
"بو گونه کیمی ۲۷ دییشیم عملیاتی حیاتا گئچیریلدی و ۱۸ نفر اوکراینا طرفینه وئریلدی" دئدی.
اوکراینانین اولنیوکا قصبه‌سینده‌کی حبس‌خانایا موشک سالدیریسینین ۲۹ جولایا حیاتا گئچیریلدیگینی خاطیرلادان فومین، بو سالدیری نتیجه‌سینده اسیر آلینان اوکراینا عسگرلریندن ۵۰سینین حیاتینی ایتیردیگینه، ۷۳ونون ایسه یارالاندیغینا دقت چکدی.
آلکساندر فومین،
"اونلارین چوخو آزوو تابورونون عسگرلری ایدی. ۲۰ میده تسلیم اولان آزوو تابورو عسگرلری اولنیوکا حبس‌خاناسینا گتیریلدی. اوکراینا طرفی عسگرلرین بورادا ساخلانماسینی قونوسوندا اصرار ائتدی" ایفاده‌لرینی ایشلتدی.
